open-index/open-wikipedia-markdown huggingface dataset:
Touko-Pouko

**Touko-Pouko** on näyttelijä Jukka Rasilan esittämä ja luoma kuvitteellinen hahmo television viihdeohjelmissa *[[Studio Julmahuvi]]* ja *[[JugiStyle]]*.

## Kuvaus

Lyhytmittaisissa sketseissä maanis-depressiivinen Touko-Pouko juontaa kuvitteellista lastenohjelmaa nimeltä *Muksuluuri*. Hänen tavaramerkkinään on kiero katse. Sketseissä Touko saattaa riehua ympäri studiota intiaanina tai Tarzanina, ”askarrella-paskarrella” muovailuvahasta sielun tai valistaa lapsia ”ydinsodan-pydinsodan” vaaroista. Ohjelmassa hän pääsee myös vastaamaan satunnaisiin puheluihin lapsilta sekä esittämään kappaleen ”Kreikan Meri”. Muksuluurin puhelinnumero on 0700-6528834 eli ”kuusi-puusi viisi-piisi kaksi-paksi kasi-pasi kasi-pasi kolme-dolme ja nelkku-kelkku”.

Muksuluurin tunnusmusiikkina on Erste Allgemeine Verunsicherungin ”Kann Denn Schwachsinn Sünde Sein” -kappaleen alkuosa, jonka sanoitus kuuluu: ”Come on everybody, lets do the Musi!”.

### Roolit
Touko-Pouko esittää jokaisessa jaksossa eri hahmoa, joita ovat Tarzan, intiaani, ninja, mellakkapoliisi ja astronautti. Sketsi, jossa Touko-Pouko esiintyy Robin Hoodina ei päätynyt televisioon, mutta sisältyy Studio Julmahuvin DVD-julkaisuun. *JugiStylessa* Touko-Pouko esiintyy TV-chatin juontajana.

## ”Kreikan Meri”
”Kreikan Meri” on Touko-Poukon säveltämä, sanoittama ja luoma kappale. Ensimmäisen kerran hän esitti laulun *Studio Julmahuvissa* ja myöhemmin myös JugiStylessa. Kappaleen sanoissa toistetaan hokemaa ”Kreikan meri, meri Kreikan”. Samalla sävelellä ja tyylillä hän on laulanut kappaleen myös eri sanoilla.

## Katso myös
*Nasse-setä

## Lähteet

## Aiheesta muualla
* Kreikan Meri sekä muita Touko Poukon kappaleita
* Ylen Elävä arkisto: Muksuluurin Touko-Pouko
* Touko-Pouko sekoilee taas tv-ruudussa
Hispano Aviación

** Hispano Aviación S.A.** (HASA) oli vuodet 1939–1972 toiminut espanjalainen lentokonetehdas. Yritys aloitti toimintansa Hispano-Suiza-tehtaan frankolaisena osana Espanjan sisällissodan aikana. 
Vuonna 1972 tehdas sulautui CASA-lentokonetahtaaseen.

Hispano Aviaciónin tehdas sijaitsi Tabladassa. Tehdas suunnitteli omia lentokoneita aikana, jolloin niitä ei voinut ostaa ulkomailta, ja kansallisena teknologiahankkeena myös toisen maailmansodan jälkeen.

## Lentokoneet
* Hispano Aviación E-30
* Hispano Aviación E-34
* Hispano-Suiza HS-42
* Hispano Aviación HA-43
* Hispano Aviación HA-100 *Triana*
* Hispano Aviación HA-200 *Saeta*, jonka suunnitteli Willy Messerschmitt
* Hispano Aviación HA-220 *Super Saeta*
* Hispano Aviación HA-1109 *Tripala*
* Hispano Aviación HA-1112 *Buchon*

## Lähteet
Parthenope

**Parthenope** () voi viitata seuraaviin:

* Parthenope, kreikkalaisessa mytologiassa Stymfaloksen tytär ja Euereen äiti
* Parthenope, kreikkalaisessa mytologiassa Ankaioksen tytär ja Lykomedeen äiti
* Parthenope, kreikkalaisessa mytologiassa yksi seireeneistä
* Parthenope, kreikkalaisessa mytologiassa Okeanoksen vaimo ja Europan (Europen) ja Thraken äiti
* Parthenope, toinen päähenkilö romaanissa *[[Metiokhos ja Parthenope]]*
* 11 Parthenope, päävyöhykkeen asteroidi eli pikkuplaneetta

## Lähteet
Said Chayesteh

**Said Chayesteh** (s. 21. heinäkuuta 1984) on iranilaista syntyperää oleva tanskalainen näyttelijä.

Hänet tunnetaan Suomessa parhaiten poliisisarjasta Anna Pihl, jossa hän esitti järjestyspoliisi Karimia. Hän on myös ollut mukana tanskalaisessa versiossa Tanssii tähtien kanssa -kilpailusta (missä hän sijoittuu kuudennelle sijalle). 

Chayestehilla ei ole näyttelijän koulutusta. Hän on opiskellut aiemmin kauppatieteitä, tällä hetkellä hän on humanististen tieteiden opiskelijana Roskilden yliopistossa.
Arno Gruen

**Arno Gruen** (26. toukokuuta 1923 Berliini – 20. lokakuuta 2015 Zürich) oli saksalais-sveitsiläinen psykologi ja psykoanalyytikko. Hän muutti vanhempiensa kanssa jo nuorena vuonna 1936 Yhdysvaltoihin, missä hän myöhemmin loi uraa. Gruen oli muun muassa neurologisen tutkimuksen professori Cornellin yliopistossa ja psykologian professori Rutgersin yliopistossa. Lisäksi hän työskenteli useilla klinikoilla.

Gruen tutki ihmisen väkivaltaisuuden syitä ja haastoi Sigmund Freudin näkemyksen ihmisen luontaisesta väkivaltaisuudesta. Gruenin mukaan väkivaltaisuuden perusongelma kulminoituu kieltämistä ja palkitsemista suosivaan kasvatukseen, joka opettaa miellyttämään auktoriteetteja, mutta ei ohjaa yksilöä varsinaiseen moraaliseen kasvuun. Tämä johtaa välinpitämättömyyteen, väkivaltaisuuteen ja lopulta sellaiseen yhteiskuntaan, joka nostaa omistamisen kaltaiset seikat henkilökohtaisen omanarvontunnon mitaksi.

Gruenin mukaan ihmisten ei pidä tyytyä siihen, että maailmassa käydään sotia, sillä sodat ovat ihmisten aiheuttamia ja jokainen voi tehdä jotain niiden estämiseksi. Hänen mielestään monet pitävät ajatusta väkivallattomasta maailmasta naurettavana, koska tällaisten unelmien voima vaarantaa sopeutumisen ikuiseksi kuviteltuun todellisuuteen ja maailmanjärjestykseen.

Gruenin lukuisista kirjoista on julkaistu suomeksi ainakin *Itseään pettävä ihminen* (Otava 1988) sekä *Tahdon maailman ilman sotaa* (Like 2008).

## Lähteet
Tonga olympialaisissa

**[[Tonga]]** osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talviolympialaisiin maa osallistui ensimmäisen kerran Sotšissa 2014.
Tongan ainoa olympiamitalisti on nyrkkeilijä Paea Wolfgramm, joka sai hopeaa superraskaassa sarjassa Atlantassa 1996. Pistesijalle, eli kahdeksan parhaan joukkoon, ovat lisäksi yltäneet  Los Angelesissa 1984 jaetulle viidennellä sijalle sijoittuneet nyrkkeilijät Tevita Taufo'ou raskaassa sarjassa ja Viliami Pulu superraskaassa sarjassa.

## Mitalit lajeittain

## Mitalit olympialaisittain

## Olympiamitalistit

## Lähteet
Pirkko Vahtero

**Pirkko Vahtero** (16. joulukuuta 1936 Keuruu – 22. helmikuuta 2025 Loppi) oli suomalainen graafinen suunnittelija ja heraldikko. Hän on suunnitellut useita suomalaisia postimerkkejä sekä arvopapereita. Postimerkkejä hän on suunnitellut 140 kappaletta. Hän on suunnitellut postimerkkejä myös Ruotsiin, Tanskaan, Islantiin, Norjaan, Venezuelaan, Costa Ricaan, El Salvadoriin, Libanoniin ja Kuwaitiin. Vahtero on menestynyt Suomen kauneimmat postimerkit -kilpailussa.

Vahtero on piirtänyt vuosien 1973–1982 sekä 1984–1985 ja 1999 suomalaiset joulupostimerkit. Lisäksi hän on suunnitellut Ahvenanmaan vuoden 2005 joulupostimerkin. Aihepiiri on käsittänyt kaikki perinteiset joulun elementit, kuten joulupukin ja -tontut, tiernapojat, rekiretken joulukirkkoon, joulusaunan, lintujen ja eläinten jouluruokinnan, kuusenhaun ja koristelun, joulupuuron ja joululeikit tuvan oljilla. Vahtero suunnitteli myös ensimmäiset Muumi-postimerkit vuonna 1992.

## Kuvia joistakin Pirkko Vahteron suunnittelemista postimerkeistä

File:Joulu 1973.jpg|1973
File:Joulu 1974.jpg|1974
File:Joulu 1975.jpg|1975
File:Joulu 1976.jpg|1976
File:Joulu 1977.jpg|1977
File:Joulu 1978.jpg|1978
File:Joulu 1979.jpg|1979
File:Joulu 1980-1.jpg|1980
File:Joulu 1980-2.jpg|1980
File:Joulu 1981-1.jpg|1981
File:Joulu 1982-1.jpg|1982
File:Joulu 1982-2.jpg|1982
File:Joulu 1983-1.jpg|1983
File:Joulu 1983-2.jpg|1983
File:Joulu 1984.jpg|1984
File:Joulu 1985-1.jpg|1985
File:Joulu 1985-2.jpg|1985


## Lähteet
*Joulupostimerkit

### Viitteet

## Aiheesta muualla
Sven Otto Littorin

**Sven Otto Littorin** (s. 20. toukokuuta 1966 Skänninge, Ruotsi) on kokoomuslainen ruotsalainen poliitikko ja Ruotsin entinen työministeri. Hän oli kokoomuspuolueen puoluesihteeri 2003–2006 ja työministeri 2006–2010, kunnes 7. heinäkuuta 2010 ilmoitti eroavansa yksityisasioiden vuoksi. Julkisuudessa esitettyjen väitteiden mukaan hän olisi ostanut seksiä, mikä Ruotsissa on kiellettyä, mutta hän on kieltänyt väitteen todenperäisyyden.

Littorin on opiskellut taloustieteitä Lundin yliopistossa. Littorinin isä Sven Littorin on keskustapuoluelainen poliitikko ja sikatilallinen, äiti Lillemor Littorin toimittaja, joka on työskennellyt muun muassa Ruotsin Pelastakaa lapset -järjestössä. Hän on ollut naimisissa Ann Zetterberg Littorinin kanssa, ja heillä on kolme lasta.

## Lähteet
BCN Competicion

**BCN Competicion** oli espanjalainen autourheilutalli, joka kilpaili GP2-sarjassa kausina 2005–2008. Talli ei saavuttanut menestystä, ja tuloksena viisi palkintosijaa neljässä vuodessa. BCN oli ainoa GP2-talli, joka ei pystynyt voittamaan yhtään kilpailua. Kauden 2008 jälkeen Tiago Monteiro ja José Guedes ostivat tallin ja nimesivät sen Ocean Racing Technologyksi. Uusi talli ajoi voittoon Belgian kilpailussa Álvaro Parenten voimin.

Ennen GP2-sarjaa BCN kilpaili muun muassa Formula Nissan, A1 Grand Prix ja International Formula 3000 -sarjoissa.

## GP2-tulokset

## Aasian GP2 -tulokset

## Formula 3000 -tulokset
Olivier Pla

**Olivier Pla** (s. 22. lokakuuta 1981 Toulouse, Ranska) on ranskalainen moottoriurheilija. Hän on kilpaillut Formula 3 -sarjassa vuosina 2001–2003, GP2-sarjassa kaudet 2005–2007 ja Porsche Cup -sarjassa. Nykyään hän kilpailee Le Mans -sarjassa. Hän voitti sarjan mestaruuden vuonna 2009.

Pla debytoi GP2-sarjassa DPR-tallissa kaudella 2005 voittaen kaksi kilpailua. Seuraavalla kaudella Pla ei saavuttanut pisteitä ja hän joutui sivuun loukattuaan kätensä Monacon kilpailussa. Pla ajoi vielä kaksi kilpailua kaudella 2007 tuuraten Christian Bakkerudia. Vuodesta 2008 lähtien Pla on kilpaillut Le Mans -sarjassa ja Le Mansin 24 tunnin ajossa.

## GP2-tulokset
Puunkaivajat

**Puunkaivajat** (Anobiidae) ovat pieniä tummia kovakuoriaisia, joiden tuntosarvet ovat melko pitkät ja niiden päässä on usein harva nuija. Pää on suurimmaksi osaksi hupussa etuselän alla. Toukka on valkoinen, käyrä, tummapäinen ja lyhytjalkainen. Toukat vaativat melko kostean elinympäristön. Puunkaivajat viettävät miltei koko elämänsä vanhan, kuivan puun sisässä. Tupajumit ovat olleet pahamaineisia vanhojen huonekalujen ja koriste-esineiden vioittajia, mutta viime vuosina ne ovat vähentyneet. Nykyisin yleisemmät puunkaivajat, kuolemankello ja hirsijumi, elävät kosteahkossa puussa. Suomessa esiintyy 45 luonnonvaraista lajia.

## Alaheimoja
*Alvarenganiellinae
*Anobiinae
*Dorcatominae
*Dryophilinae
*Ernobiinae
*Eucradinae
*Mesocoelopodinae
*Ptininae
*Xyletininae

## Lähteet

## Aiheesta muualla
*Laji.fi: Puunkaivajat (''Anobiidae'')
*Funet: Puunkaivajat (''Anobiidae'')
* Heimo Anobiidae, puunkaivajat, Ilpo Mannerkoski 
*ITIS: Anobiidae
Sentaali

**Sentaali** (myös **senttaali**, latinan sanasta *centum*, sata) on ennen käytetty massan yksikkö, joka vastaa sataa kilogrammaa. Sentaali määriteltiin viralliseksi massan yksiköksi Suomen suuriruhtinaskunnassa 1886 samalla, kun siirryttiin metrijärjestelmään. Sentaalista seuraava pienempi perinteinen massan yksikkö on leiviskä, joka vastaa sentaalin kymmenesosaa. Sentaalista on käytetty myös nimityksiä *desitonni* ja *metrinen kvintaali*.

Yhdysvalloissa sentaali () on sama kuin sentneri (*short hundredweight*), joka on noin 45,3592 kg.

## Lähteet
* Pieni tietosanakirja: sentaali (s. 97–98)

### Viitteet

## Aiheesta muualla
* Keskiaika: keskiaikaiset mitat
Austin K2

**Austin K2** on Austin Motor Companyn ja Mann Egertonin valmistama toisessa maailmansodassa käytetty raskas sotilasambulanssi. Ajoneuvoa valmistettiin vuosina 1939–1945 13&nbsp;102 kappaletta ja se kuului Britannian armeijan kalustoon sodan loppuun asti. Myös Yhdysvaltain armeija ja muiden Kansainyhteisön maiden joukot käyttivät K2:ta. Ajoneuvot valmistettiin Austinin Longbridgen tehtaalla.

Austin K2:n rakenne perustui Austinin valmistamaan alustaan ja Mann Egertonin valmistamaan koriin. Ajoneuvoon mahtui normaalitilanteessa neljä makaavaa tai kymmenen istuvaa potilasta. Käytännössä ajoneuvolla kuljetettiin myös tätä suurempia potilasmääriä. Ajoneuvon huippunopeus oli 80 kilometriä tunnissa, jota pidettiin hyvänä suoritusarvona. Austin K2:den ajamisen teki vaikeaksi ajoneuvon hankala vaihdelaatikko jonka käyttö vaati opettelua. 

Varmasti tunnetuin Austin K2:n kuljettaja toisessa maailmansodassa oli Prinsessa Elizabeth, joka kuninkaan luvalla koulutettiin ambulanssinkuljettajaksi.

## Kuvagalleria

Tiedosto:Austin K2A General Service Lorry.JPG|Tavarankuljetukseen muutettu Austin K2.
Tiedosto:Austin K2 Ambulance.jpg|Austin K2 ilmailumuseossa.
Tiedosto:K2inside.JPG|Austin K2:n ohjaamo.


## Aiheesta muualla
Alsiken luostari

**Alsiken luostari** sijaitsee Knivstan kunnassa Uppsalan kaupungista noin 15 kilometriä etelään. Luostaria pitävät yllä luterilaiset Pyhän Hengen sisaret. Sääntökunta sai 1950-luvulla syntynsä aiemmista yhteyksistä anglikaaniseen Community of the Holy Paraclete -sääntökuntaan Whitbyssä Englannissa. Sisaret tekivät alussa työtä Uppsalassa opiskelijoiden parissa ennen muuttoa Knivstaan. He ovat vuodesta 1978 osallistuneet turvapaikananojien ja muiden hädänalaisten auttamiseen. Ensimmäiset turvapaikananojat tulivat Turkista, oli yö ja se muutti luostarin elämän.

Luostarin pihamaalla on kyltti, jossa lukee: "Alsike kloster är fristad för flyktingar i nöd ("Alsiken luostari on apua tarvitsevien pakolaisten turvapaikka"). Tekstin alla viitataan 1. Mooseksen kirjaan, jossa Kain pelkää tulevansa karkotuksen seurauksena tapetuksi, mutta Jumala vastaa hänelle: "Ei, vaan kostettakoon seitsenkertaisesti sille, joka tappaa Kainin. Ja Herra pani Kainiin merkin, ettei kukaan, joka hänet kohtaa, tappaisi häntä." (1. Moos. 4:15) Kyltissä on myös viittaus Matteuksen evankeliumiin: "Minun oli nälkä, ja te annoitte minulle ruokaa. Minun oli jano, ja te annoitte minulle juotavaa. Minä olin koditon, ja te otitte minut luoksenne". (Matt. 25:35)

Poliisi on tehnyt luostariin ratsioita karkottaen turvapaikanhakijoita huolimatta Uppsalan arkkipiispan ja kansalaisten ilmaisemasta tuesta kirkko turvapaikkana -toiminnalle. Poliisi sai viimeisimmästä, noin 1,5 miljoonaa euroa maksaneesta operaatiostaan syytteen luostariin tunkeutumisesta eikä ole sen jälkeen puuttunut nunnien harjoittamaan turvapaikkatoimintaan.

Pyhän hengen sisaret painottavat kärsivien hädän myötäelämistä ja käytännöllistä auttamistoimintaa. Lähimmäisyys tarkoittaa heille rakkautta, välittämistä, siunaamista, ruokkimista ja vaatettamista sekä rohkeaa hädänalaisten puolustamista. Toiminta perustuu Kristuksen antamaan malliin, se on rukoilemista ja Jumalaan luottamista, määrätietoisesti, avoimesti ja julkisesti.

Ruotsin katolinen kirkko esitti vuonna 1993 kirkko turvapaikkana -käytännön tunnustamista laissa, mutta aloite ei mennyt läpi. 

Alsiken luostarin ystävyysseurakunta Suomessa on Turun Mikaelinseurakunta.

## Katso myös
* Alsiken kirkko

## Lähteet

## Aiheesta muualla
* Luostarin kotisivu 
* Kiitosjuhla luostarilla
* Luostari kartalla
Tanssin aluekeskusverkosto

**Tanssin aluekeskusverkosto** on valtakunnallinen tanssin asiantuntijaverkosto. Verkoston toiminnan tavoitteena on edistää tanssitaiteen saatavuutta ja saavutettavuutta, lisätä tanssin ammattilaisten työskentelymahdollisuuksia sekä yhteistyötä Suomessa ja kansainvälisesti. Verkoston toiminta on käynnistynyt vuonna 2004.

## Aluekeskukset

Tanssin aluekeskusverkostoon kuuluu kuusi keskusta:

* Itä-Suomen tanssin aluekeskus
* Keski-Suomen Tanssin Keskus
* Pirkanmaan Tanssin Keskus
* Läntinen tanssin aluekeskus
* Pohjanmaan tanssin aluekeskus
* Pohjoinen tanssin aluekeskus, joka koostuu kahdesta toimijasta: JoJo – Oulun Tanssin Keskus (Oulu), Routa Company (Kajaani).

Zodiak – Uuden tanssin keskus toimi vuoteen 2021 saakka tanssin aluekeskuksena Helsingissä. Pohjoiseen tanssin aluekeskukseen kuuluivat Rimpparemmi (Rovaniemi), vuoteen 2023 ja Pyhäjärven tanssi (Pyhäsalmi) vuoteen 2024 saakka.

## Katso myös
* Tanssitaide Suomessa

## Lähteet
*Tanssin aluekeskusverkosto 

### Viitteet

## Aiheesta muualla
* Opetus- ja kulttuuriministeriö 2004: tanssin aluekeskustoiminta 
* Selvitys tanssin aluekeskusten vaikuttavuudesta 2023
Hurrikaani Diana

**Hurrikaani Diana** oli vuoden 1990 Atlantin hurrikaanikauden neljäs nimetty myrsky ja toinen hurrikaani. Se muodostui Karibianmerellä 4. elokuuta, iski maihin Jukatanin niemimaalla trooppisena myrskynä ja voimistui luokan 2 hurrikaaniksi ennen iskeytymistään Veracruzin osavaltioon. Hurrikaani aiheutti yli 90 miljoonan dollarin vahingot ja 139 ihmisen kuoleman. Hurrikaani hävisi 9. elokuuta 1990.

## Lähteet
Keski-Suomen Tanssin Keskus

**Keski-Suomen Tanssin Keskus** on osa koko Suomen kattavaa tanssin aluekeskusverkostoa. Se vastaa Sisä-Suomen tanssin aluekeskuksen toiminnasta Keski-Suomen alueella. Aluekeskustoiminta käynnistyi Keski-Suomessa vuonna 2005. Keski-Suomen Tanssin Keskuksen toimisto sijaitsee Jyväskylässä.

Keski-Suomen Tanssin Keskuksen tehtävänä on mahdollistaa ammattimaisen tanssikulttuurin ja yleisön kohtaaminen sekä tanssin ammattilaisten työskentely. Keski-Suomen alueella työskentelee n. 40 tanssin ammattilaista. Tanssin Keskuksen erityisosaamisalueet ovat kulttuurimatkailu kentällä ja hyvinvointisektorilla toimiminen. 

Tanssin Keskus välittää tanssin elämyspalveluita erilaisiin tilaisuuksiin ja tapahtumiin, esimerkiksi virkistyspäiviin, polttareihin ja illanviettoihin. Elämyspalvelut pitävät sisällään eri tiloihin sovellettavia pienimuotoisia tanssiesityksiä, teatteritiloihin toteutettuja tanssiteoksia, toiminnallisia verstaita tai yhteistyökumppaneiden kanssa räätälöityjä elämyskokonaisuuksia. Ohjelmistossa on tällä hetkellä mm. katutanssishow Sauna vs. Diivat, kansantanssiesitys Heippatirallaa Saakeli, lastenesitys Pupuduetto sekä afro, suomi- ja kehonhuoltoverstaat. Teatteritilojen tanssiteoksista esitetään mm. Tanssiryhmä Off/Balancen Kynnyksellä –teosta. Uutuutena keväällä 2013 käynnistyi Rantasipi Laajavuoren kylpylässä toteutettava Folkvirtaa –kansantanssitunti, joka pidetään altaassa. 

Tanssin Keskus tekee yhteistyötä useiden eri tapahtumien, kuten Tanssin ajan ja Jyväskylän kesän kanssa. UudenPolvenMuseon tanssitapahtuma on Tanssin Keskuksen oma tapahtuma, joka järjestetään vuosittain elokuussa Säynätsalossa. Lisäksi tanssitapahtuman urbaani pikkusisko, UP-klubi, järjestetään 1–2 kertaa vuodessa. 

## Lähteet

*Keski-Suomen Tanssin Keskuksen elämyspalvelut
*Tanssin Keskuksen Facebook
*Tanssin Keskuksen blogi
4-aminobifenyyli

**4-aminobifenyyli** (C12H11N) on aromaattinen amiini. Aineen rakennekaava on C6H5-C6H4NH2. 4-aminobifenyylin leimahduspiste on 153&nbsp;°C (c.c.) ja itsesyttymislämpötila 450&nbsp;°C. Yhdistettä on käytetty väriaineteollisuudessa ja kumin hapettumisenestoaineena. Aineesta käytetään myös nimityksiä *(1,1'-bifenyyli)-4-amiini*, *p-bifenyyliamiini*, *p-ksenyyliamiini* ja *4-aminodifenyyli*.

## Ominaisuudet
Huoneenlämpötilassa 4-aminobifenyyli on väritöntä tai valkoista kiteistä ainetta. Ilma hapettaa yhdisteen, jolloin sen väri muuttuu punaiseksi. Aine liukenee vain niukasti veteen ja vesiliuokset ovat heikosti emäksisiä. 4-aminobifenyyli voi reagoida voimakkaasti hapettimien kanssa.

## Käyttö
4-aminobifenyyliä on käytettä valmistettaessa synteettisiä atsoväriaineita, kumin hapettumisen ehkäisemiseksi ja analyyttisessä kemiassa sulfaatti-ionin osoittamiseen. Aineen karsinogeenisuuden paljastuttua yhdisteen käyttö muuhun kuin tutkimustarkoituksiin on kielletty useassa maassa muun muassa Suomessa.

## Turvallisuus
4-Aminobifenyyli on ärsyttävä yhdiste ja aiheuttaa hengitettynä päänsärkyä. Yhdisteen on todettu aiheuttavan syöpäkasvaimia virtsarakkoon. 4-aminobifenyyliä on runsaasti tupakansavussa, mikä altistaa tupakoijat riskille sairastua virtsarakon syöpään. Ihmisen elimistö pyrkii vähentämään yhdisteen myrkyllisyyttä muodostamalla siitä metaboliittejä. Tärkeimmät reitit ovat hydroksylaatio, esteröityminen ja glukuronihappomolekyylin liittyminen eli glukuronidaatio. Aineesta voi muodostua nitreniumioni, joka on erittäin reaktiivinen ja voi sitoutua DNA:han aiheuttaen mutaatioita.

## Lähteet
Gabriel Özkan

**Gabriel Özkan** (s. 23. toukokuuta 1986 Tukholma) on keskikentällä pelaava ruotsalainen jalkapalloilija. Hän liittyi AIK Fotbolliin kesällä 2006 pelattuaan sitä ennen vuodesta 2004 IF Brommapojkarnassa. Hän debytoi Ruotsin alle 21-vuotiaiden maajoukkueessa 14. marraskuuta 2006 pelaamalla Ranskaa vastaan. Özkan kuului Allsvenskanin ja Jalkapallon Ruotsin cupin voittajiin 2009, kuten myös Ruotsin supercupin voittajiin 2010. Loukkaantumiset ovat kuitenkin varjostaneet hänen uraansa.

## Lähteet
Uummannaq

**Uummannaq** on kaupunki Grönlannin länsirannikolla. Siellä asui 1&nbsp;280 asukasta vuonna 2012. Uummannaqin kylä sijaitsee saarella, joka on noin 590 kilometriä pohjoiseen napapiiriltä. Se kuului aiemmin Qaasuitsupin kuntaan. Kunta jaettiin 1. tammikuuta 2018 kahteen osaan, Qeqertalikin kuntaan ja Avannaatan kuntaan, joista jälkimmäiseen Uummannaq kuuluu.

## Kaupunki
Uummannaqin kaupunki on perustettu vuonna 1763. Se sijaitsee pienellä saarella Uummannaq-vuonossa pohjoiseen Nuussuaqin niemimaalta. Kaupunki on rakennettu vuoren rinteelle, ja vuori sen takana kohoaa 1&nbsp;175 metrin korkeuteen. Vuori on sydämen muotoinen, ja kylän nimi tarkoittaakin grönlanniksi ”*sydämen muotoista paikkaa*”.

Kaupungissa on kalatehdas, ruokakauppa, hotelli, museo, sairaala, kirkko, koulu ja palloiluhalli. Jalkapallojoukkue FC Malamuk on kotoisin Uummannaqista. Kirkko on rakennettu vuonna 1935. Sen rakentamiseen on käytetty graniittikiviä, joita on löydetty saarelta. Kaupungin ympärillä on seitsemän kylää: Ikerasak, Saattut, Qaarsut, Ukkusisat, Illorsuit, Nugaatsiaq ja Niaqornat.

Paikallisille ihmisille metsästys ja kalastus ovat edelleen tärkeitä. Ilmastonmuutos on haitannut näitä elinkeinoja, koska talvisin koiravaljakon kantavaa jäätä tulee nykyisin harvoin. Kesällä paikalliset käyvät kalastamassa veneillä.

Grönlantilaisen yhtyeen Nanook video *Aarnuaq (Talisman)* kuvattiin meren jäällä Uummannaqin lähellä. Videolla yhtyeen takana näkyy Uummannaqin sydämen muotoinen vuori.

## Kulkuyhteydet
Kaupunkiin ei ole säännöllistä laivayhteyttä. Paikalliset liikkuvat sieltä muualle kesällä veneillä ja talvella koiravaljakoilla tai lumikelkoilla. Lähin lentokenttä on Qaarsutın lentokenttä, josta lennetään helikopterilla lähistön kyliin vähintään kerran viikossa. Kangerlussuaqista ja Ilulissatista on lentoyhteys Qaarsutıin pari kertaa viikossa.

## Qilakitsoqin muumiot
Uummannaqia vastapäätä vuonon toisella puolella Nuussuaqin niemimaalla on Qilakitsoq. Sieltä löydettiin vuonna 1972 kuuden aikuisen ja kahden lapsen hyvin säilyneet muumiot. Ruumiit olivat muumioituneet suotuisissa olosuhteissa eli kuivassa ja kylmässä ilmassa. Muumiot ovat nykyisin Grönlannin kansallismuseossa Nuukissa. Ne ovat 1400-luvun lopulta. Ruumiit säilyivät hyvin muun muassa siksi, että ne oli haudattu matalaan luolamaiseen paikkaan, jossa ne olivat suojassa sateilta. Löytäjät luulivat löytämiään muumioita vain vähän aikaisemmin sinne haudatuiksi ruumiiksi ja tekivät ilmoituksen poliisille. Tanskan kansallismuseon tutkimuksissa selvisi, että ne olivat muumioita Thulen kulttuurin ajalta.

## Lähteet
* 

### Viitteet

## Aiheesta muualla

* 
* 
*
Puuntuhoojamaiset

**Puuntuhoojamaiset** (Cossoidea) on melko pieni, maailmanlaajuisesti noin 700 lajia käsittävä perhosten yläheimo. Vaikka ryhmään kuuluu sekä toukkana että täysikasvuisena perhosena varsin suurikokoisia lajeja, puuntuhoojamaiset perhoset ovat useimmiten hyvin vaikeita löytää.

## Yleispiirteitä
Puuntuhoojamaiset on ryhmä fyysiseltä olemukseltaan vähintään keskikokoisia, mutta yleensä kookkaita, yöaktiivisia perhosia.

Puuntuhoojamaisten perhosten toukat elävät suuren osan elämästään piilossa, erityisesti puuvartisten kasvien rungon ja oksien sisällä. Toukka elää puuainekseen tekemissään käytävissä, minkä vuoksi osaa lajeista pidetään mm. metsätalouden tuhohyönteisinä. Syömänsä puuaineksen kovuuden vuoksi ryhmän perhostoukilla on yleensä varsin järeät leuat.

Aikuiset perhosyksilöt lentävät vain öiseen aikaan. Täysikasvuiset perhoset ovat useimmilla lajeilla väritykseltään harmaita tai ruskeita ja siivissä on usein nähtävissä verkkomaista kuviointia. Aikuisten perhosten suuosat ovat surkastuneet, eivätkä ne enää nauti ravintoa.

## Lajit Suomessa
Suomessa ryhmän lajeja on tavattu neljä
*Haavantuhooja (*Lamellocossus terebra*)
*Kastanjantuhooja (*Zeuzera pyrina*)
*Puuntuhooja (*Cossus cossus*)
*Ruokoperho (*Phragmataecia castaneae*)

## Lähteet

## Aiheesta muualla
*Laji.fi: Puuntuhoojamaiset (''Cossoidea'')
*Tree of Life Web Project 
*BugGuide.net 
*ITIS: Cossoidea
Finger Eleven

**Finger Eleven** on kanadalainen, vuonna 1989 perustettu rockyhtye.

## Diskografia
**[[Letters from Chutney]]* (1995)
**[[Tip (albumi)|Tip]]* (1997)
**[[The Greyest of Blue Skies]]* (2000)
**[[Finger Eleven (albumi)|Finger Eleven]]* (2003)
**[[Them vs. You vs. Me]]* (2007)
**[[Life Turns Electric]]* (2010)
**[[Five Crooked Lines]]* (2015)
**[[Adrenaline (Finger Elevenin albumi)|Adrenaline]]* (2025)

## Jäsenet
* Scott Anderson – laulu
* James Black – kitara
* Rick Jackett – kitara
* Sean Anderson – basso

### Entiset
*Rob Gommerman – rummut, perkussiot (1989–1998)
*Rich Beddoe – rummut, perkussiot (1998–2013)

## Lähteet
The Face (lehti)

**The Face** oli vuosina 1980–2004 ilmestynyt brittiläinen muotiin ja populaarikulttuuriin suuntaunut aikakauslehti, jonka suosituin menekki osui 1990-luvun puoliväliin. Lehteä on usein kutsuttu ”1980-luvun muodin Raamatuksi”.

1990-luvun alussa lehti julkaisi artikkelin, jossa vihjattiin australialaisen näyttelijä-laulajan Jason Donovanin mahdollisesta homoseksuaalisuudesta. Donovan haastoi The Facen oikeuteen ja voitti jutun, jolloin lehti joutui maksamaan Donovanille korvauksia yhteensä 300 000 puntaa.
Onnemme kyyneleet

**Onnemme kyyneleet** on tangokappale, joka julkaistiin vuonna 2009 Tangomarkkinoiden 25-vuotisjuhlavuoden kunniaksi. Sen kirjoittivat Mika Toivanen ja Ilkka Vainio. Kappale julkaistiin singlenä, jonka tuotot lahjoitettiin hyväntekeväisyyteen. Sen lauloivat aikaisempien vuosien tangokuninkaalliset.

Ensimmäisenä kappaleen lauloi vuoden 2009 Tangomarkkinoilla Kaija Lustila ja sitten Amadeus Lundberg, josta tuli vuoden 2009 tangokuningas.

## Kappaleet
#
#

## Lähteet

## Aiheesta muualla
* ''Onnemme kyyneleet'' discogs.com -sivustolla
Balduin Alnalainen

**Balduin Alnalainen** oli paavin alilegaatti ja myöhemmin legaatti Itämeren alueella vuosina 1230–1234. 

Balduin tuli Riikaan paavi Gregorius IX:n alilegaattina sovittelemaan piispa Albert von Buxhövdenin kuoleman jälkeen syntyneitä erimielisyyksiä piispanistuimen ja Kalparitariston välillä. Hän yritti luoda Baltian ja Preussin alueista paavin alaista kirkkovaltiota. Tämä johti entistä suurempaan eripuraisuuteen ritarien ja piispanistuimen välillä. Lisäksi erimielisyyksiä syntyi myös kuurien ja semgallien kanssa. Balduin teki matkan Roomaan, jossa paavi nimitti hänet Itämeren käännytysalueiden legaatiksi. Hänen palatessa Baltiaan vuonna 1233 Riian saksalainen ylimystö nousi häntä vastaan. Syttyi sisällissota, jonka aikana Kalparitaristo kukisti Balduinin kannattajat ja valtasi heille erityisen tärkeän Tallinnan linnan. Paavi kutsui Balduinin takaisin Roomaan vuonna 1234 ja lähetti hänen seuraajakseen Wilhelm Modenalaisen.

## Lähteet
* 
* Selart, Anti (2025). Personal Networks of Baldwin of Aulne, Papal Legate in Livonia. Zapiski Historyczne, 90 (2), 5−26. DOI: 10.15762/ZH.2025.11.
Olli Ikonen

**Olli Ilmari Ikonen** (s. 18. heinäkuuta 1950 Helsinki) on suomalainen näyttelijä. Ikonen on Suomen Kansallisteatterin ensemblen pitkäaikainen jäsen, joka on esiintynyt myös televisiossa ja elokuvissa.

## Filmografia

## Lähteet

## Aiheesta muualla
* 
*
Steidl Verlag

**Steidl Verlag**  on saksalainen kustantamo, jonka painopistealoja ovat kansainvälinen valokuva ja kaunokirjallisuus. Sen merkittäviä kirjailijoita on Günter Grass. Kustantamon johtaja ja omistaja on Gerhard Steidl.

Gerhard Steidl (s. 22. marraskuuta 1950 Göttingen) perusti pian koulun päätyttyä oman kustannusliikkeen työskenneltyään jonkin aikaa kirjanpainajana ja muotoilijana. Hän sai vaikutteita Andy Warholilta ja Joseph Beuysilta ja ryhtyi 1970 yhteistyöhön Klaus Staeckin kanssa, jonka julisteita Steidl  julkaisi. Ensimmäinen Steidl-Verlagin julkaisema teos oli 1972 ilmestynyt *Befragung zur documenta*. Vuodesta 1974 alkaen mukaan tuli poliittista kirjallisuutta, 1980-luvun alkupuolella kaunokirjallisuutta, 1989 ensimmäinen taskukirja. Kun Nobel-palkinnon 1999 saanut Günter Grass hylkäsi 1993 siihenastisen kustantamonsa vastalauseena, hän löysi uuden kodin Steidl-Verlagista.

Steidlin kirjailijoita ovat esimerkiksi Erich Loest, John McGahern, A. L. Kennedy, Nobel-kirjailija Halldór Laxness ja myös ajankohtaiskeskustelijat Oskar Negt ja Hans Leyendecker. Vuodesta 1996 Steidl on erikoistunut valokuvaukseen. Yritys julkaisee kansainvälisesti tunnettujen valokuvaajien teoksia, joukossa muun muassa Joel Sternfeld, Richard Serra, Bruce Davidson, Arnold Odermatt, Susan Meisalas, Karl Lagerfeld, Saul Leiter.

Steidl on perustanut yhdessä Karl Lagerfeldin kanssa kirjankustantamon LSD, Lagerfeld Steidl Drückerei. Ensimmäiset kirjat ilmestyivät syksyllä 2010. Ohjelmaan kuuluu muun muassa Coco Chanelin elämäkerta.

Steidl ja muotoilulehti Wallpaper ovat tilanneet parfyymisuunnittelija Geza Schöniltä kirjalle tuoksuvan Steidl-hajuveden nimeltään Paper Passion. Hajuvesi tulee markkinoille syksyllä 2011.

Leipzigin elokuvajuhla käynnistyi 20. lokakuuta 2010 intohimoisen kirjantekijän Gerhard Steidlin muotokuvalla. Müncheniläiset dokumentaristit Gereon Wetzel ja Jörg Adolph toivat ensiesitykseen elokuvansa *How to Make a Book With Steidl*, 90-minuuttisen tutkielman tästä kustannuskonserneja vierastavasta saksalaisesta kustantajasta. Dokumentaristit olivat vuoden ajan seuranneet Steidlia tämän työssä Göttingenissä, näyttelyissä ja valokuvausstudioilla kautta koko läntisen maailman. 

Göttingeniin on tiettävästi suunnitteilla Günter Grass-Haus. Steidl-Verlagilla on hyvät suhteet museoihin, gallerioihin ja taiteilijoihin, kustannusyhtiön edustaja on sanonut. Siksi Göttingenissä on hyvät mahdollisuudet esittää kansainvälisesti ensiluokkaista taidetta. Gerhard Steidlilla itsellään on laaja kokoelma Joseph Beuysin, Klaus Staeckin ja Marcel Broodthaersin teoksia, ja niitä tulee sinne myös näytteille.

## Lähteet

## Aiheesta muualla
* Verkkosivut
*Verleger Gerhard Steidl im FR-Interview, Frankfurter Rundschau 7.6.2010: 
* Alex Rühle haastattelee Gerhard Steidlia 032cssa, Issue #17
Soila Komi

**Soila Aune Helena Komi** (28. huhtikuuta 1943 Seinäjoki – 3. heinäkuuta 2022 Punkaharju) oli suomalainen näyttelijä. Komi oli Suomen Kansallisteatterin ensemblen pitkäaikainen jäsen, joka esiintyi myös televisionäytelmissä ja -sarjoissa.

Komi syntyi vuonna 1943 Helsingissä ja kävi koulua Tampereella. Hänen vanhempansa olivat teatterinjohtaja Jussi Komi ja laulaja Aune Kyllikki Hakkarainen. Komi valmistui Teatterikoulusta vuonna 1965 ja aloitti uransa Kansallisteatterissa. Komi nimitettiin vuonna 2011 Suomen Näyttelijäliiton kunniajäseneksi. Eläkkeelle jäätyään Komi sairastui dementiaa aiheuttavaan Lewyn kappale -tautiin.

Komin puoliso oli Jyrki Nousiainen ja he hakivat avioeroa vuonna 2011. Heidän tyttärensä on malli ja entinen matkailuyrittäjä Saimi Hoyer.

## Filmografia
* *Pohjalainen rapsodia* (1965)
* *Poikkeus ja sääntö* (1965) – vaimo
* *Juorupiiri* (1965) – Beatrice
* *Keinumorsian* (1965) – Maija-Liisa
* *Uusi jäsenkirja* (1966) – Leena Lehto
* *[[Tuulensuun tuvassa]]* (1966) – hyvin nuori sijainen 
* *Rahkeiset* (1966) – Satu-Sisko
* *[[Hilma (televisiosarja)|Hilma]]* – Arja Puro (1967)
* *Valpurin yö* (1968) – Pirjo
* *[[Bernarda Alban talo]]* (1968)
* *Boheemielämää* – Mimi (1969) 
* *Veijo Meren tarinoita* (1970) – naispunakaartilainen  
* *[[Mummoni ja Mannerheim (televisiosarja)|Mummoni ja Mannerheim]]* (1971) – Aino Amalia 
* *[[Naapurilähiö]]* (1970–1974) – Anita 
* *Heikkopeikko* (1976)
* *Eläköön itsemurhaaja* (tv-elokuva, Länsi-Saksa 1984, kuvattu osin Suomessa)
* Salatut elämät – (2003, 2004) Sirkka-Liisa Ruohojärvi

## Lähteet

## Aiheesta muualla

*Soila Komin muistokirjoitus Helsingin Sanomissa
Ollaanko jo perillä?

**Ollaanko jo perillä?** () on vuonna 2005 valmistunut Brian Levantin ohjaama komediaelokuva. Elokuvalle tehtiin Are We Done Yet? niminen jatko-osa vuonna 2007. Elokuvassa pääroolissa nähdään Ice Cube.

## Rooleissa
Curt Hennig

**Curtis Michael "Curt" Hennig** (28. maaliskuuta 1958 – 10. helmikuuta 2003) oli yhdysvaltalainen showpainija. Hänet tunnettiin myös nimillä Curt Hennig ja Mr. Perfect ().  Hennig on paininut AWA (American Wrestling Assocation) ja WCW (World Championship Wrestling) -järjestöissä, mutta parhaiten hänet tunnetaan World Wrestling Federation -urastaan. Curt on showpainija Larry "The Axe" Hennigin poika ja Curtin oma lapsi Joe Hennig on myös showpainija. Curt Hennig kuoli kokaiinin yliannostukseen 44-vuotiaana. Hennig valittiin postuumisti WWE Hall of Fameen vuonna 2007.

## Mestaruudet ja saavutukset

***American Wrestling Association**
** AWA World Heavyweight Championship (1 kerta)
** AWA World Tag Team Championship (1 kerta) yhdessä Scott Hallin kanssa
***Future of Wrestling**
** FOW Heavyweight Championship (1 kerta)
***Pacific Northwest Wrestling**
** NWA Pacific Northwest Heavyweight Championship (1 kerta)
** NWA Pacific Northwest Tag Team Championship (3 kertaa) yhdessä Larry Hennig (1), Buddy Rose (1) ja Pat McGhee (1)
***World Championship Wrestling**
** WCW United States Heavyweight Championship (1 kerta)
** WCW World Tag Team Championship (1 kerta) yhdessä Barry Windhamin kanssa
***World Wrestling Council**
** WWC Universal Heavyweight Championship (1 kerta)
* **WWF/WWE**
** WWF Intercontinental Heavyweight Championship (2 kertaa)
** WWE Hall of Fame (2007)

## Lähteet
Paula Ritanen-Närhi

**Paula Eeva Katariina Ritanen-Närhi** (s. 1. elokuuta 1960 Siilinjärvi) on suomalainen Vantaalla asuva puutarhatoimittaja ja tietokirjailija. Hän on TV1-kanavan Puutarhaunelmia-ohjelman pitkäaikainen päätoimittaja ja juontaja. Muita tv-töitä ovat mm. Piha ja Puutarha kuntoon (YLE1), Eläköön puutarha (MTV3), Kotona ollaan puutarhajutut (TV4) ja Kuningaskuluttajan (YLE1) puutarhajutut. Uusin TV-ohjelma on vuodesta 2020 Paratiisi takapihalla (AlfaTV), joka eteni 4. tuotantokauden kuvaamiseen, mutta työ keskeytyi syksyllä 2022 AlfaTV:n konkurssiin.

Ritanen-Närhi on julkaissut useita puutarhakirjoja, mm. Suomalainen puutarhakirja (Otava 2009), Paulan puutarha - Paratiisi takapihalla (Moreeni 2010), Nykyaikainen kaupunkipuutarha (Minerva) ja Unelmia puutarhasta (Docendo). Lisäksi hän on kirjoittanut yhdessä Sulevi Pellisen kanssa harrastuksestaan uinnista teoksen Ui kunnolla - uintitekniikkaa aikuisille (Edita 2004). Ritanen-Närhi tunnetaan myös tuotteliaana puutarha- ja aikakauslehtien puutarhatoimittajana. 

Ritanen-Närhille puutarhan hoitaminen on elämäntapa, työ ja harrastus. Sekä puutarhatoimittajan työssään että omassa kotipuutarhassaan hänelle tärkeitä teemoja ovat luovuuden toteuttaminen, monenlaisten puutarhakäsitysten arvostaminen ja oman tietotaidon jakaminen. 

Harrastuksenaan Ritanen-Närhi pitää uintivalmennusta (Keravan Uimarit, Simmis Wanda ja Orca H:ki), jota hän on opiskellut ammattivalmentajatutkintoon saakka (Suomen urheiluopisto, Vierumäki). Meneillään on 25. vuosi lasten ja nuorten valmentajana. 

Paula Ritanen-Närhi on valittu vuonna 2004 Vuoden hortonomiksi (Hortonomien yhdistys ry) ja hänet on palkittu Vihreä kaupunki -mitalilla (2000, Asuntosäätiö ja Viherympäristöliitto). Lisäksi hänet on valittu vuoden juniorivalmentajaksi 2011 (Sinettiseurat).

## Aiheesta muualla
* Kirjailijaesittely *Minerva kustannus*
Isopuusirkku

**Isopuusirkku** (*Camarhynchus psittacula*) on Galápagossaarilla elävä darwininsirkkuihin kuuluva varpuslintu.

## Koko ja ulkonäkö
Isopuusirkku on suhteellisen suurikokoinen tangaralaji. Sen paino on noin 18 grammaa. Lajilla on suuri ja voimakas nokka, joka on tyven kohdalta paksu. Ylänokka kaartuu selvästi alaspäin. Molempien sukupuolten höyhenys on pääosin oliivinvihreä. Sukupuolet erottaa kuitenkin helposti, sillä koiraan pää, kaulus ja olkapäät ovat useiden sulkasatojen takia mustat.

## Levinneisyys ja elinympäristö
Isopuusirkku on kolmentoista muun darwininsirkun tavoin endeeminen laji Ecuadorin Galápagossaarilla. Se on kuitenkin levinnyt usealle saarelle. Sitä tavataan nykyään Isabelan, Fernandina, Santa Cruzin, Santiagon, Santa Fén, Floreanan, Marchenan ja Pintan saarilla. Aiemmin se eli myös Pinzónilla ja Rábidalla, mutta on nyt ilmeisesti hävinnyt niiltä. Levinneisyysalue kattaa noin 7 100 neliökilometriä. Se on paikoin harvinainen, mutta ei uhanalainen.

Isopuusirkun pääasiallista elinympäristöä ovat 300–700 metrin korkeudessa kasvavat kosteat, ainavihannat metsät. Sitä tavataan myös alankomailla, joilla valtakasveja ovat ajoittain lehtensä varistavat lehtipuut, pensaikot ja kaktukset.

## Elintavat
Isopuusirkun pääravintoa ovat selkärangattomat, kuten hyönteiset ja niiden toukat. Isopuusirkku etsii niitä lehtien alta ja kuolleista oksista. Se murskaa saaliinsa vahvalla ja käyrällä nokallaan. Sille kelpaavat etenkin kuivalla kaudella myös hedelmät. Pesintäkausi on yleensä kuumana ja kosteana kautena, jolloin ravintoa on runsaiten. Isopuusirkut voivat muodostaa kumppaninsa kanssa elinikäisen parisiteen, mutta voivat myös vaihtaa puolisoaan tai lisääntyä useamman kumppanin kanssa samanaikaisesti. Pesivät pariskunnat pitävät hallussaan pientä reviiriä. Reviirilleen ne rakentavat pienen, kupolinmuotoisen pesän, jonka sivulla on sisäänpääsyreikä. Yhdessä poikueessa on tavallisesti noin kolme munaa, joita naaras hautoo noin 12 vuorokautta. Poikaset jättävät pesän noin kahden viikon kuluttua kuoriutumisesta. Pesässä olevat poikaset ja nuoret linnut voivat joutua niitä usein saalistavan suopöllön saaliiksi. Aikuisia yksilöitä saalistavat silloin tällöin myös galapagosinhiirihaukka ja galapagosinkyyryhaikara.

## Lähteet
Hannikainen

**Hannikainen** on vanha itäsuomalainen sukunimi, joka on sukua etunimelle Johannes.

* Alli Hannikainen (o.s. *Nikander*, 1867–1949), laulunopettaja ja kuoronjohtaja, P. J. Hannikaisen puoliso
* Ann-Elise Hannikainen (1946–2012), säveltäjä
* Antti Hannikainen (1910–1967), oikeuskansleri, korkeimman oikeuden presidentti ja oikeusministeri
* Arvo Hannikainen (1897–1942), viulisti ja säveltäjä, Alli ja P. J. Hannikaisen poika
* Ilmari Hannikainen (1892–1955), pianisti ja säveltäjä, Alli ja P. J. Hannikaisen poika
* Heikki Hannikainen (1816–1878), maanviljelijä, lukkari ja valtiopäivämies
* Heikki Hannikainen (1915–1989), diplomaatti, Siiri ja Lauri Hannikaisen poika
* Joonas Hannikainen (s. 1978), salibandyn pelaaja
* K. O. G. Hannikainen (1865–1930), filosofian tohtori, rehtori ja kirjailija, Pietari Hannikaisen poika
* Klaus Hannikainen (1885–1937), filosofian maisteri ja *Helsingin Sanomien* toimitussihteeri, Peter Woldemar Hannikaisen poika
* Lauri Hannikainen (1889–1921), toimittaja ja kirjailija
* Lauri Hannikainen (s. 1942), oikeustieteen professori emeritus
* Mary Hannikainen (1901–1974), laulaja ja näyttelijä, Arvo Hannikaisen puoliso
* Otto Hannikainen (s. 2006), jääkiekkomaalivahti
* P. J. Hannikainen (1854–1924), säveltäjä
* Peter Woldemar Hannikainen (1858–1928), metsänhoitaja ja Metsähallituksen ylijohtaja, Pietari Hannikaisen poika
* Pietari Hannikainen (1813–1899), kirjailija ja lehtimies, valtiopäivämies Heikki Hannikaisen veli
* Siiri Hannikainen (o.s. *Väänänen*, 1889–1968), kirjallisuuden suomentaja, toimittaja ja kirjailija Lauri Hannikaisen puoliso
* Tapani Hannikainen (1958–2019), toimittaja
* Tauno Hannikainen (1896–1968), kapellimestari, Alli ja P. J. Hannikaisen poika
* Tauno Robert Alarik Hannikainen (1868–1953), lääkäri ja virkamies, lääkintöneuvoksen arvonimi, Pietari Hannikaisen poika
* Tuomas Hannikainen (s. 1965), kapellimestari ja viulisti
* Väinö Hannikainen (1900–1960), säveltäjä, Alli ja P. J. Hannikaisen poika
* Göta Tingvald-Hannikainen (1896–1982), ylilääkäri ja tuberkuloosiopin dosentti, Ilmari Hannikaisen puoliso.

## Katso myös
* Hannikaisenkatu, katu Jyväskylässä
* *[[Hotelli Hannikainen]]*, Hectorin albumi.

## Lähteet
Suotorpan tyttö (vuoden 1940 elokuva)

**Suotorpan tyttö** on Toivo Särkän ohjaama suomalainen romanttinen elokuva vuodelta 1940. Se perustuu Selma Lagerlöfin pienoisromaaniin *[[Suotorpan tyttö]]* (1908).

Elokuva kertoo aviottoman lapsen synnyttäneen piian (Regina Linnanheimo) ja häntä ymmärtävän talollisen pojan (Tauno Palo) rakkaudesta.

Victor Sjöström ohjasi samasta tarinasta jo vuonna 1917 elokuvan *[[Suotorpan tyttö (vuoden 1917 elokuva)|Suotorpan tyttö]]* (*Tösen från Stormyrtorpet*). Se oli ensimmäinen Lagerlöfin teksteihin perustuva elokuva.

## Arviot
Jo vuoden 1940 aikalaisarvioissa todettiin aiheen vanhanaikaisuus. ''Uudessa Suomessa'' elokuvan arvioinut Salama Simonen kirjoitti: ”–&nbsp;– siihen liittyy aimo annos isoäidin ajan naivia romantiikkaa – jotakin jolle me nykyajan ihmiset helposti hymähdämme”. Simosen mielipiteeseen yhtyi Paula Talaskivi ''Helsingin Sanomissa'', mutta samalla hän kiitti näyttelijöitä, Martti Similän musiikkia ja Marius Raichin kuvausta.

## Näyttelijät

## Lähteet
Reijo Laksola

**Reijo Lasse Laksola** (10. elokuuta 1952 Seinäjoki – 7. joulukuuta 2007) oli suomalainen jääkiekkopuolustaja. Hän edusti SM-sarjassa ja SM-liigassa KOO-VEEta, Jokereita, HIFK:ta ja Ilvestä vuosina 1971–1984. Lisäksi hän pelasi kauden 1979–1980 saksalaisessa Iserlohn Roostersissa. Laksola voitti urallaan yhden SM-pronssin Ilveksessä vuonna 1983. 

Laksola kuoli joulukuussa 2007 vain 55-vuotiaana.

## Maajoukkue
Laksola edusti Suomea Innsbruckin talviolympialaisissa 1976 sekä MM-kilpailuissa vuonna 1975.

## Perhe
Laksolan pikkuveli Pekka Laksola on MM-tasolla pelannut jääkiekkopuolustaja. Reijo Laksola oli naimisissa alppihiihtäjä Riitta Ollikan kanssa ja heillä on kaksi aikuista lasta Lasse ja Niina, joista jälkimmäisenä mainittu on taitoluistelija.

## Lähteet
*
*

### Viitteet
Robert Elms

**Robert Elms** (s. 12. kesäkuuta 1959) on brittiläinen toimittaja ja kirjailija. Elms kirjoitti 1980-luvulla kolumnistina *[[The Face (lehti)|The Face]]*- ja NME -lehtiin muodista ja musiikista. Elms on erityisen kiinnostunut muodista ja vaatteista, mistä osoituksena hänen kirjansa *The Way We Wore*, joka kertoo hänen nuoruutensa eri tyyleistä. Nuoruudessaan Elms opiskeli London School of Economics -yliopistossa.

## Lähteet
Paul (mustekala)

**Paul** oli Saksan Oberhausenissa Sea Life -akvaariossa elänyt meritursas, joka tuli tunnetuksi sen ”ennustettua” jalkapallon arvokisaottelujen voittajajoukkueita. Ennustaminen tapahtui siten, että akvaarioon asetettiin kaksi ruokalaatikkoa, joissa oli ottelussa pelaavien maiden liput, ja Paulin katsottiin ennustaneen voittajaksi sitä joukkuetta, jonka lipulla varustetun laatikon se avasi ensin. Se kuoriutui tammikuussa 2008 Weymouthissa, Englannissa, ja kuoli 26. lokakuuta 2010.

Ensimmäisen kerran Paulia käytettiin vuoden 2008 EM-kisoissa, joissa se ennusti oikein viisi seitsemästä Saksan ottelusta. Vuoden 2010 MM-kisoissa sen kaikki kahdeksan ennustusta, jotka koostuivat Saksan otteluista sekä loppuottelusta, menivät oikein, jopa Saksan ainoa alkulohkotappio Serbiaa vastaan.

Teorian Paulin uskomattomalle ”kyvylle” ennustaa oikein on esittänyt muun muassa perulainen biologi Alfredo Salazar, joka on arvellut Paulin valinneen laatikon sen perusteella, kummassa lipussa oli kirkkaammat värit.

Paul jäi eläkkeelle ennustamisestaan kisojen jälkeen ja vuoden 2010 jalkapallon MM-kisojen jälkeen se valittiin tiimiin, joka markkinoi Englannin hakemusta vuoden 2018 jalkapallon MM-kisojen järjestämiseksi. Tiimin muita jäseniä ovat Lewis Hamilton, Sting ja David Beckham.

Paul sai myös lukuisia seuraajia. Virossa jalkapalloennustuksia teki MM-kisojen aikana simpanssi Pino ja Singaporessa ennustuksia laati papukaija Mani. 

## Lähteet
La Bella Principessa

**La Bella Principessa** on nuorta naista esittävä maalaus, joka on todettu sormenjälkien perusteella renessanssiajan italialaisen taidemaalarin Leonardo da Vincin teokseksi. Teos oli ensi kertaa yleisön nähtävillä Göteborgissa kesällä 2010. Teos oli suojattu panssarilasin taakse.

Maalauksen omistaa kanadalainen taidekeräilijä Peter Silverman, joka osti sen 14&nbsp;000 eurolla vuonna 2007. Hinta perustui siihen, että maalausta pidettiin 1800-luvun tuntemattoman saksalaisen taiteilijan maalauksena. Teos on sataan vuoteen ensimmäinen todennäköisesti löydetty Leonardon teos. Näyttelyssä esiteltiin, miten Leonardon sormenjälki löytyi. Taidemaailmassa ei kuitenkaan ole yksimielisyyttä maalauksen aitoudesta. Näin on todennut muun muassa taidelehti Artnews.

Teoksen koko on 33 × 22&nbsp;cm.

## Lähteet
Luiz Razia

**Luiz Tadeu Razia Filho** (s. 4. huhtikuuta 1989 Barreiras, Bahia, Brasilia) on brasilialainen moottoriurheilija. Hän kilpailee nykyään Stock Car Brasil -sarjassa. Razia on kilpaillut aikaisemmin Formula Renault- ja Formula 3 -sarjoissa vuosina 2005–2006 ja 2007. Vuonna 2006 Razia voitti Etelä-Amerikan Formula 3 Sudamericana -sarjan mestaruuden. Vuonna 2007 Razia sijoittui Euroseries 3000 -sarjan loppupisteissä kolmanneksi. Vuosina 2009–2012 Razia kilpaili GP2-sarjassa sijoittuen viimeisellä kaudellaan sarjan toiseksi.

## Ura
### GP2

Razia testasi GP2-autoa Jerezissä vuonna 2006 ja uudestaan Paul Ricardin radalla 2008. Samana vuonna hän ajoi Aasian GP2-sarjassa Ardenilla ja voitti sarjan päätöskilpailun. Kaudella 2009 Razia kilpaili Fisichella Motor Sportin tiimissä ja hän voitti Italian sprinttikilpailussa. Kaudella 2010 Razia kilpaili Rapax-tallissa ja oli samalla Virgin-tallin testikuljettajana. Kausi lähti hyvin liikkeelle Razian ajettua kuudessa peräkkäisessä kilpailussa pisteille. Putki katkesi hänen keskeytettyä molemmissa Valencian kilpailuissa. Kauden päättävässä Abu Dhabin kilpailussa Razia ajoi toiseksi varmistaen tallimestaruuden Rapaxille. Kaudella 2011 Razia kilpaili uudessa Team Air Asia -tiimissä, jossa hän saavutti yhden paalupaikan, yhden palkintokorokesijan ja keräsi 19 pistettä. Hän sijoittui kokonaispisteissä sarjan 12:nneksi. 

Razia jatkoi vuonna 2012 GP2-sarjassa Arden-tallissa. Hän ajoi uransa toiseen GP2-voittoon avausviikonlopun ensimmäisessä kilpailussa. Razia otti kauden kolmannen voittonsa Valencian sprinttikisassa ohittamalla viimeisellä kierroksella kaksi kuljettajaa. Hän voitti tämän lisäksi vielä Barcelonan ja Silverstonen sprinttikilpailut. Razia sijoittui lopulta loppupisteissä toiseksi.

### Formula 1
Vuonna 2011 Razia toimi Formula 1:ssä Team Lotuksen testi- ja varakuljettajana. Hän pääsi ajamaan Kiinan ja Brasilian perjantain vapaissa harjoituksissa toista Team Lotuksen autoa. Vuonna 2012 Razia testasi Abu Dhabin nuorten kuljettajien testeissä Toro Rosson F1-autoa.

Razia sai tallipaikan Marussian F1-tallista  kaudeksi 2013. Hän korvasi Timo Glockin ennen kauden alkua, joka ei pystynyt tuomaan tallille riittävää rahoitusta. Lopulta myös Razia ajautui maksuvaikeuksiin, kun hän ei maksanut tallille lupaamiaan sponsorirahoja, ja menetti paikkansa Jules Bianchille.

Jäätyään ilman F1-paikkaa Razia kilpaili International GT Open -sarjassa.

### Indy Lights
Vuonna 2014 Razia kilpaili Indy Lights -sarjassa Amerikassa.

## Formula 1 -tulokset

## GP2-tulokset

### Aasian GP2

## Lähteet
Jorma Rikala

**Matti Jorma Johannes Rikala** (24. elokuuta 1937 Hämeenlinna – 17. lokakuuta 2023 Helsinki) oli suomalainen jääkiekkoilija ja valmentaja.

## Pelaajaura
Rikala edusti SM-sarjassa Tarmoa (1956–1959), HJK:ta (1959–1966) ja HIFK:ta (1966–1974). Hän voitti HIFK:ssa Suomen mestaruuden vuosina 1969, 1970 ja 1974, SM-hopeaa 1973 sekä SM-pronssia vuosina 1958, 1971 ja 1972. Rikalan pelaajaura päättyi kevään 1974 SM-kultaan.

### Maajoukkue
Vuonna 1961 Rikala edusti Suomea MM-kilpailuissa.

## Valmentajaura
Rikalasta tuli HIFK:n päävalmentaja kaudella 1979–1980. Hän johdatti joukkueen Suomen mestariksi keväällä 1980 ja hänet palkittiin kauden parhaalle valmentajalle annettavalla Kalevi Numminen -palkinnolla. Rikala valmensi HIFK:ta seuraavankin kauden. Vuonna 1982 hän palasi joukkueen peräsimeen vuoden tauon jälkeen ja valmensi HIFK:n Suomen mestariksi myös keväällä 1983.

## Muuta
Rikala toimi Helsingin yhtenäiskoulun liikunnanopettajana.

## Lähteet
*
*
*

### Viitteet